Mikrospejdere

Grupperådsmøde
2025-03-03 18:30 - 20:00 UTC | Hunderup pigespejdere, Chr. Molbechs Vej 6B, 5230 Odense M
Kære forældre, spejdere, ledere

Vi glæder os til at se jer til Hunderup Pigespejderes årlige
grupperådsmøde.

Vi håber at I møder op og deltager i mødet! Uanset om du vil med i
bestyrelsen eller ej - Det er meget vigtigt for vores lille gruppe, at I
som forældre bakker op om det store arbejde, som de frivillige ledere gør
hver uge.

Spejdere over 15 år, ledere og forældre er valgbare og har stemmeret til
grupperådet.

Oprykningstur
2025-08-22 07:25 - 2025-08-24 09:00 | Hylkedam
*Oprykningstur 2025*

Den 22.-24. august skal Hunderup Pigespejdere (også dem der ikke rykker op),
af sted på den traditionsrige oprykningstur til Spejdercentret Hylkedam,
Hylkedamvej 54, Gelsted.

*Program:*

De forskellige grene skal af sted på forskellige tidspunkter:

Juniorerne og troppen tager af sted fredag eftermiddag og mødes ved hytten
kl. 16.40. Kl. 16.45 er der afgang mod tog til Gelsted - I har fået besked
fra lederne.

Mikroer og blåmejser mødes på Hylkedam lørdag formiddag kl. 11 og skal
medbringe madpakke til lørdag frokost. Forældre kan selv aftale
samkørsel.

Familiespejdere er velkomne lørdag eftermiddag.

Som sædvanligt har vi fælles aktiviteter/løb for hele gruppen lørdag
eftermiddag, samtidig med at vi forbereder de forskellige
oprykningsceremonier i grenene. Lørdag aften holder vi vores
oprykningsceremonier for alle grenene, og søndag har vi grenvise aktiviteter
inden hjemrejse.

Spejderne skal hentes ved Hylkedam kl. 11, når vi har holdt fælles
afslutning ved flaget.

*Pakkeliste*:

Sovepose, liggeunderlag, nattøj, evt. sovedyr. Alle skal sove i telt

toilettaske

bestiksæt og viskestykke (flad+dyb tallerken, kniv, gaffel, ske, krus) -
husk navn på

tøj efter vejret - bukser, t-shirt, varm trøje, strømper, undertøj

uniform og tørklæde har vi på

regntøj og gummistøvler

lommelygte

Der opkræves ikke særskilt betaling for oprykningsturen, da udgifterne er
indregnet i kontingentet.

*Forældrehjælp + bagværk*

Vi har brug for 5-6 forældre til at stå for indkøb og madlavning på turen
og være ekstra voksne - vi lover godt selskab og glade spejdere! Vi håber
også, at nogle af jer der vil bidrage med kager, boller eller brød. Skriv
til gruppeleder@hunderuppigespejdere.dk, hvis du kan hjælpe.

Med spejderhilsen

lederne

Arbejdsformiddag 9-12
2025-05-17 07:00 - 10:00 | Hunderup pigespejdere, Chr. Molbechs Vej 6B, 5230 Odense M
Vi glæder os til igen i år at kunne samles til en hyggelig arbejdsformiddag
i og ikke mindst rundt omkring Hunderuphytten - i fællesskab mellem
spejderpigerne og deres familier, ledere og Hunderup Pigespejderes
bestyrelse.

Arrangementet finder sted:

lørdag den 17. maj om morgenen klokken 9 - 12

Det plejer at være en superhyggelig formiddag, hvor vi som regel når
overraskende meget i løbet af nogle ganske få timer. Man er selvfølgelig
også velkommen, hvis man kun kan klare en time eller to.

Vi har som sædvanlig en del forskellige opgaver, f.eks.:

* Havearbejde, græsslåning, trimning af buske, lugning af ukrudt osv

* Rengøring af hytten indvendigt

* Kørsel af affald til genbrugscenteret

* Oprydning i skuret

Det ville være superdejligt, hvis nogen af jer kunne tage redskaber med,
f.eks:

* Grensakse

* Græsslåmaskine

* Trillebør

* Arbejdshandsker

* Redskaber til at luge med, især mellem fliser

Vi har selv en trailer, som vi kan bruge til at køre affald væk i - men har
brug for en frivillig, der har en bil med træk for at kunne bruge den.

Bestyrelsen vil som altid være vært med kaffe, te, saftevand og lidt
snacks.

*
*

Af hensyn til forplejningen beder vi om tilmelding; skriv til mig på
formand@hunderuppigespejdere.dk [1] - jeg vil også gerne have en ide om,
hvilke redskaber du/i kan tage med - eller om i har en bil med træk…

*
*

mvh.

Christian Leth Nielsen

[1] mailto:formand@hunderuppigespejdere.dk

Oprykningstur
2026-08-21 - 2026-08-23 | Hylkedam

Hjertetur 2026
2026-03-13 16:00 - 2026-03-15 10:00 | FDF Højbjerghytten
*Årets Hjertetur går til FDF Højbjerghytten, Langøvej 272, 5390 Martofte.
Det er en gruppetur for alle Hunderup Pigespejdere.*

Fredag:

Junior og trop mødes fredag kl. 17 ved Mårhøj, Snavevej 66, Martofte og
går 4-5 km til hytten med bagage. De skal ikke have madpakke med.
Lørdag:

Mikro og blåmejser skal afleveres ved Højbjerghytten lørdag kl. 11. De
skal have madpakke med til lørdag frokost.

Efter frokost vil der være fælles løb i blandede patruljer på tværs af
grenene, og der vil være tid til krea, spil og fri leg. Efter aftensmad er
der indendørs "bål"hygge. Vi sover indendørs.

Søndag

Efter morgenmad og oprydning vil der være udendørs aktivitet.

Turen slutter ved Højbjerghytten søndag kl. 11, efter uddeling af mærker.

Vi får brug for 1-2 madforældre lørdag samt nogen, der vil medbringe kage
og/eller boller (det behøver ikke være hjemmebag).

Medbring tøj til at være udendørs, sovegrej til indendørs (lagen) og
indesko. Pakkeliste følger.

Grupperådsmøde 2026
2026-02-16 18:30 - 20:00 | Hunderup pigespejdere, Chr. Molbechs Vej 6B, 5230 Odense M
Kære forældre, spejdere, ledere

Vi glæder os til at se jer til Hunderup Pigespejderes årlige
grupperådsmøde.

Vi håber at I møder op og deltager i mødet! Uanset om du vil med i
bestyrelsen eller ej - Det er meget vigtigt for vores lille gruppe, at I
som forældre bakker op om det store arbejde, som de frivillige ledere gør
hver uge.

Spejdere over 15 år, ledere og forældre er valgbare og har stemmeret til
grupperådet.

Hvad er et grupperådsmøde?
Grupperådsmødet er årets vigtigste møde. Det er den årlige
”generalforsamling” i Hunderup Pigespejdere, hvor bestyrelsen og
gruppeleder vil orientere forældre om året, der er gået, og om planer for
det indeværende år. Det er også på grupperådsmødet, at der er valg til
det kommende års bestyrelse.

Er det nødvendigt, at jeg deltager?
Ja! Grupperådsmødet kan også sammenlignes med et forældremøde. Hver
spejder bør være repræsenteret med mindst én forælder. Hunderup
Pigespejdere er drevet af unge og voksne spejdere og forældre. Alt arbejdet
er frivilligt og ulønnet. Det er derfor ret enkelt: uden forældre, der
engagerer sig, er der ingen Hunderup Pigespejdere! Vi har brug for alle gode
kræfter for at holde vores lille, unikke spejdergruppe i gang.

Forslag, der ønskes behandlet på et grupperådsmøde, skal være formanden
i hænde senest to uger inden mødet. Bestyrelsen sørger herefter for, at
forslagene er grupperådet (ledere og forældre) i hænde senest én uge
inden mødet.

Dagsordenen for mødet følger på næste side. Vi glæder os til at se jer i
hytten.

Sommerlejr mikro og blåmejser
2025-05-30 12:30 - 2025-06-01 14:00 | Hunderup pigespejdere, Chr. Molbechs Vej 6B, 5230 Odense M
Sommerlejr for mikroer og blåmejser på Hjarnø

Vi tager igen på sommerlejr på den lille ø Hjarnø ved indsejlingen til
Horsens Fjord. Her skal vi sove i telte, lave mad over bål, på løb, fange
krabber, bade, sejle kajak, holde lejrbål og have det rigtig rart.
Du skal medbringe:Skiftetøj, badetøj, vandresko/-støvler, sandaler der kan
tåle at blive våde, regntøj, toiletsager, håndklæde, sovepose,
liggeunderlag, tallerkener, krus og bestik, samt madpakke til rejsen derop og
en drikkedunk med mindst ½ liter vand. Husk navn på alt, hvad du vil være
ked af ikke at kunne kende fra de andre spejderes udstyr.
Din oppakning skal pakkes i en rygsæk, og du skal selv kunne vandre med og
bære al din bagage. Du må ikke have løse ting ved siden af rygsækken.
Uniformsskjorte og spejdertørklæde har du på allerede når vi rejser til
lejren.
Solcreme, slik, mobiltelefon skal spejderne ikke medbringe. Vi køber
solcreme og slik fælles. Ved behov for at ringe til/fra lejren kan en af
ledernes mobiltelefoner benyttes.
Forældre giver ved tilmelding af deres barn tilladelse til vandaktiviteter
samt eventuelt øvrige aktiviteter i henhold til Det Danske Spejderkorps
sikkerhedsbestemmelser - se https://dds.dk/sikkerhed
Pris 400 kr.
Tilmeldingsfrist - af hensyn til bestilling af togbilletter - er onsdag den
21. maj 2024. Vi giver nærmere besked om afrejse- og hjemkomsttidspunkter i
forhold til muligheden for at få billige togbilletter - men vi regner med
både at tage afsted og komme hjem sidst på eftermiddagen.
Evt. yderligere oplysninger Kristian 30862389
Spejderhilsen mikro- og blåmejselederne
